[{"text_idx": "#000001", "text": "Disgrifiad o\u2019r llun, Mae'r grw\u0302p llywio wedi bod yn gweithio'n galed ers misoedd i geisio sicrhau statws Dementia Gyfeillgar i'r brifysgol"}, {"text_idx": "#000002", "text": "Mae myfyrwyr a staff ym Mangor wedi bod yn gweithio'n galed ar y cyd er mwyn ceisio sicrhau statws Dementia Gyfeillgar i'r brifysgol."}, {"text_idx": "#000003", "text": "Ers misoedd mae'r grw\u0302p wedi bod yn rhoi pwyslais ar sicrhau fod gwaith y brifysgol yn cwrdd ag anghenion unigolion sydd yn byw gyda dementia."}, {"text_idx": "#000004", "text": "Mae'r fenter wedi derbyn se\u0302l bendith gan gorff gweithredol y brifysgol ac o ganlyniad bydd cyfres o weithgareddau yn cael eu trefnu."}, {"text_idx": "#000005", "text": "Dywedodd Mirain Llwyd sy'n fyfyrwraig ac yn aelod o'r grw\u0302p llywio fod y gwaith yn \"hynod bwysig.\""}, {"text_idx": "#000006", "text": "Ym mis Ionawr lansiwyd 'Heneiddio a Dementia @Bangor' sef hwb ar gyfer rhagoriaeth ymchwil a dysgu yn ymwneud a\u0302 dementia yn yr Ysgol Gofal Iechyd."}, {"text_idx": "#000007", "text": "Creu casgliad cerddoriaeth i henoed CymruTorri cwrs nyrsio a\u0302 'goblygiadau hirdymor'Galw am is-ganghellor Cymraeg i Fangor"}, {"text_idx": "#000008", "text": "Mae'r hwb yn cael ei arwain gan yr Athro Gill Windle a Dr Sion Williams, sef dau sydd yn rhagori yn y maes ac yn arwain ti\u0302m o ymchwilwyr ac addysgwyr."}, {"text_idx": "#000010", "text": "\"Edrychaf ymlaen i gynorthwyo'r brifysgol i gyrraedd y nod hwn gan y teimlaf ei fod yn hynod bwysig,\" meddai"}, {"text_idx": "#000013", "text": "Hyrwyddo iechyd, ansawdd bywyd a lles pobl hy\u0302n, pobl gyda dementia a'u gofalwyr;gwella ansawdd y gofal a'r gwasanaethau;sicrhau fod llais y cleifion a'r cyhoedd yn graidd i'r gwaith."}, {"text_idx": "#000014", "text": "Mae Prifysgol Bangor hefyd yn un o dair prifysgol yng Nghymru sydd yn arwain yn y Ganolfan Ymchwil i Heneiddio a Dementia (CADR) - canolfan ymchwil sydd yn cael ei ariannu gan Lywodraeth Cymru ac sydd yn gweithio i wella ansawdd bywyd pobl hy\u0302n drwy ymchwil, polisi\u0308au ac arferion."}, {"text_idx": "#000016", "text": "Gallai myfyrwyr gael cyfle i wirfoddoli ar ward dementia yn Ysbyty Gwynedd sydd yn rhoi'r cyfle iddyn nhw ddod yn fwy cyfarwydd a\u0302'r cyflwr."}, {"text_idx": "#000020", "text": "\"O gofio hanes y gwaith da ym maes gofal dementia sydd wedi digwydd yn Ysgol Seicoleg y Brifysgol dros y blynyddoedd, ac o gofio holl waith Pontio ym maes dementia a'r celfyddydau, dyma gam naturiol i Fangor ac un i'w groesawu'n fawr,\" meddai."}, {"text_idx": "#000021", "text": "Bellach, mae'r grw\u0302p yn disgwyl i'r Gymdeithas Alzeimer's arolygu'r gweithgareddau sydd wedi'u trefnu er mwyn asesu os ydyn nhw'n cydymffurfio a\u0302'r canllawiau cyn i'r Brifysgol dderbyn y statws."}, {"text_idx": "#000022", "text": "Creu casgliad cerddoriaeth i henoed Cymru8 Chwefror 2019Torri cwrs nyrsio a\u0302 'goblygiadau hirdymor'31 Ionawr 2019Galw am is-ganghellor Cymraeg i Fangor14 Ionawr 2019"}, {"text_idx": "#000024", "text": "Torri cwrs nyrsio a\u0302 'goblygiadau hirdymor'"}, {"text_idx": "#000026", "text": "Prif StraeonPrinder bysiau yn achosi pryder yng NgheredigionPublished3 awr yn o\u0302lMesurau beiciau dw\u0302r yn 'gam i'r cyfeiriad cywir'Published19 munud yn o\u0302lTafarn wledig orau Cymru yn ChwilogPublished3 awr yn o\u0302l"}, {"text_idx": "#000028", "text": "Prinder bysiau yn achosi pryder yng Ngheredigion"}, {"text_idx": "#000030", "text": "Tafarn wledig orau Cymru yn Chwilog"}, {"text_idx": "#000036", "text": "'Nathon ni gyd ddweud... 'nawn ni jest mynd amdani ta!'"}, {"text_idx": "#000040", "text": "Defnyddio celf i annog sgyrsiau am anabledd"}]